24PES-236

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:

Bidaiarien Hiriarteko Garraio Publikoaren Plan Integrala 2011ko apirilaren 4an onetsi zuen Nafarroako Gobernuak.

Nafarroako Gobernuaren 2014ko apirilaren 16ko erabaki bidez, berriz, plan hori berrikustea onetsi zen, eskualde mailako zerbitzuen lurralde-integrazioari erreparatuta.

Planaren berrikuspen horren ondorioz, emakiden mapa berria zehaztu zen, halako moduan non Nafarroan lehen zeuden hiriarteko garraioko 38 emakidak 9 izatera pasatu baitira.

9 emakida horietatik, 4 lizitatu dira orain arte. Zehazki, hauek:

* NAV-001, Pamplona/lruña–Soria.
* NAV-002, Pamplona/lruña–Tafalla. Tafallako eskualdea
* NAV-003, Pamplona/lruña–Tudela–Zaragoza. Erriberabarrena.
* NAV-004, Pamplona/lruña–Altsasu/Alsasua–Vitoria/Gasteiz. Altsasuko eskualdea.

Hortaz, honako emakida hauek daude lizitatu gabe:

* Pamplona/lruña–lrun. Baztan-Bidasoako eskualdea
* Pamplona/lruña–Pirinioa.
* Pamplona/lruña–Donostia/San Sebastián. Ipar-mendebaldea.
* Pamplona/lruña–Estella/Lizarra-Logroño–Donostia/San Sebastián. Estellerria eta Erriberagoiena.
* Iruñerria.

Horregatik guztiagatik, honako galdera hauek egiten ditut, idatziz erantzuteko:

Pamplona/lruña–Donostia/San Sebastián emakidan, Nafarroako Gobernuak kanpoko enpresaren bat kontratatu al du emakida horren definizioarekin lotutako zerbitzuren baterako?

Hala baldin bada, zer enpresa da hori? zein da enpresa horrekin egindako kontratuaren xedea? zer denbora-aurreikuspen du zerbitzu-prestazio horrek?

Iruñean, 2024ko maiatzaren 8an

Foru parlamentaria: Mikel Zabaleta Aramendia